Bliver du angrebet af DDoS, så er der ikke tale om decideret hacking. Formålet med DDoS er nemlig at få dit websted, din server eller dine tjenester til at gå ned eller blive sårbare gennem overbelastning. Det er modsat hackere, der forsøger at få direkte adgang til fx vigtige filer og personfølsomme oplysninger.
Dog er det højst sandsynligt en hacker eller it-kriminel, der står bag DDoS-angrebet. Personen er nemlig nødt til at kontrollere en masse forskellige computere. Det kan personen gøre ved blandt andet at inficere din computer med malware. Og dermed får personen kontrol over din enhed. Når en masse computere får virus, kan den kriminelle dermed danne en slags hær, der alle angriber din organisation eller virksomhed. Det gør, at webstedet eller serveren overbelastes.